text: Tricktyve udnytter juletrængsel
  24 november 2010 kl. 11.15
  Syd- og Sønderjyllands Politi har fået flere anmeldelser om tricktyve i Esbjerg-området.
  Tyvene udnytter den trængsel, der opstår når folk køber ind.
  Tyvene er velklædte og vækker ikke umiddelbart mistanke. De aflurer kundernes indtastninger af koder på dankort ved kassen. 
  Når kunden har betalt, henvender de  sig til kunden og spørger, om de kan veksle penge til at ringe for. Når folk så finder en pung frem for at hjælpe, griber tyven selv pungen og roder rundt i den ? tilsyneladende for at hjælpe med at finde de rigtige mønter.
  Efterfølgende viser det sig så, at kundernes dankort eller hævekort er forsvundet. 
  Tyvene beskrives som 
  A.
  Mand
  Taler gebrokkent dansk
  Ca. 25-30 år
  165-170 cm høj
  Almindelig af bygning
  Lys med blond eller rødligt hår.
  B.
  Kvinde
  Taler gebrokkent dansk
  Ca. 30 år
  165-170 cm høj
  Spinkel til almindeligt bygget
  Meget mørkt langt hår sat op på hovedet
  